Skurweberg Guestfarm | Reviews
Obie B - Jun 2021
Heerlike wegbreek en road trip.
Die gasvrou het ons baie welkom laat voel. Ons het die Saterdag die sirkelroete gedoen waar ons gery het vanaf Skurweberg Guest Farm deur Middelpos, oor die Gannagapas en die Oubergpas en terug tot by Skurweberg. Die plek is uitstekend geleë hiervoor en dit was 'n belewenis. Die huis is gerieflik en bied alles en meer waarvoor jy kan vra. Ons besoek was in die middel van die winter, maar te danke aan die kaggel en elektriese komberse het ons nooit koud gekry nie. Die kinders was versot op die diere op die werf en die rustigheid en plaasgeluide soggens was balsem vir die siel. Ons sal Skurweberg beslis aanbeveel.
Lize G - Aug 2018
Heerlike gasteplaashuis om met vriende weg te gaan. Daar is ook elektriese komberse vir die koue nagte, 'n lekker kaggel en 4x4-roetes.
Pragtige Karoolandskap met prentjiemooi sonsondergange. Heerlike kuierhuis saam met vriende om 'n baie nodige kaggel of buitebraai. Lekker braaigeriewe, 4x4-roetes en staproetes. Natuurlik kan 'n mens na die pragtige sterreryk kyk wanneer die nag sy baadjie toeknoop oor die veld. Gaste moet verkieslik 'n geskikte motorkar hê, aangesien dit 'n lang grondpad is en is hard op mens se voertuig. Dis 30 tot 40 min uit die dorp.
Tranquil and very refreshing for my soul!
Wonderful! It was convenience in the middle of an untouched farm and open spaces. Will definitely go back.
Salig en uiters verfrissend vir my siel!
Wonderlik! Dis nou gerief midde in ongereptheid van plaaslewe en vlaktes. Gaan beslis weer terug hiernatoe.
Patsy K - Dec 2016
Fantasties rustig. Sterre is so mooi saans.
Die rustigheid, die sterre saans, die rivier reg agter die kampeerterrein was alles en nog meer. Ons gaan definitief weer. Die gasheer en sy vrou is waarlik baie behulpsaam en die ontbyt deur hulle gemaak was heerlik met vars gebakte brood. Hemels.